ທ່ານຮອງນາຍົກລັດຖະມົນຕີຟ້າມບີງມີງພົບປະສອງຝ່າຍໃນຂອບເຂດກອງປະຊຸມASEM11
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບີງມີງ
ຕ້ອນຮັບລັດຖະມົນຕີການຕ່າງປະເທດຝລັ່ງJean-Marc Ayrault
ພາບ:TTXVN
ວັນທີ 15/7, ໃນຂອບເຂດກອງປະຊຸມສຸດຍອດ ASEM 11, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບີງມີງ ໄດ້ຕ້ອນຮັບລັດຖະມົນຕີການຕ່າງປະເທດຝລັ່ງ, ລັດຖະມົນຕີການຕ່າງປະເທດ ອີຕາລີ, ລັດຖະມົນຕີ ໄອແລນ ແລະ ລັດຖະມົນຕີກະຊວງສຶກສາ ຊູແອດ.
ທີ່ການຕ້ອນຮັບທ່ານລັດຖະມົນຕີການຕ່າງປະເທດ ຝລັ່ງ Jean Marc Ayrault, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີງມີງ ຕາງຫນ້າລັດຖະບານ ແລະ ປະຊາຊົນຫວຽດນາມ ສົ່ງຄຳສະແດງຄວາມເສົ້າສະຫລົດໃຈຢ່າງເລິກເຊິ່ງຕໍ່ລັດຖະບານ ແລະ ປະຊາຊົນຝລັ່ງ ພ້ອມດ້ວຍຄອບຄົວບັນດາຜູ້ປະສົບເຄາະຮ້າຍໃນເຫດກໍ່ການຮ້າຍຫາກໍ່ເກີດຂຶ້ນຕອນຄ່ຳວັນທີ 14/7 ຢູ່ ນະຄອນ Nice ແລະ ຫວັງວ່າປະຊາຊົນ ຝລັ່ງ ຜ່ານຜ່າໄລຍະຫຍຸ້ງຍາກນີ້ໂດຍໄວ. ເມື່ອເວົ້າເຖິງການພົວພັນສອງຝ່າຍ, ທ່ານຮອງນາຍົກລັດຖະມົນຕີ ຟ້າມບີງມີງ ຕີລາຄາສູງ ເລື່ອງສະພາແຫ່ງຊາດ ຝລັ່ງ ສະຫນັບສະຫນູນເລື່ອງລົງນາມ ແລະ ໃຫ້ສັດຕະຍາບັນສັນຍາການຄ້າເສລີ ຫວຽດນາມ - EU ໂດຍໄວ.
ທີ່ການພົບປະກັບລັດຖະມົນຕີ ການຕ່າງປະເທດ ອີຕາລີ Paolo Gentiloni, ທ່ານຮອງນາຍົກລັດຖະມົນຕີ ຟ້າມບີງມີງ ຕີລາຄາສູງ ເລື່ອງສະພາແຫ່ງຊາດ ອີຕາລີ ໄດ້ສຳເລັດການໃຫ້ສັດຕະຍາບັນສັນຍາຄູ່ຮ່ວມມື ແລະ ການຮ່ວມມືຮອບດ້ານຫວຽດນາມ - EU ກໍຄື ກ້າວໄປເຖິງການລົງນາມໃນສັນຍາການຄ້າເສລີ ຫວຽດນາມ -EU ເມື່ອເດືອນ 3/2016. ທ່ານຟ້າມບີງມີງ ສະເຫນີ ອີຕາລີ ສະຫນັບສະຫນູນ ຫວຽດນາມ ໄດ້ກູ້ຢືມທຶນບຸລິມະສິດຊ່ວຍເຫລືອພັດທະນາເສດຖະກິດຫລັງປີ 2017.
(ແຫຼ່ງຄັດຈາກ VOV)